23/05 Εθελοντικός καθαρισμός και σήμανση μονοπατιών στην Πάρνηθα
2026-05-23 08:30 - 14:00 (Europe/Athens)
Εθελοντικός καθαρισμός και σήμανση μονοπατιών στην Πάρνηθα
23/05/26
Ο Ε.Π.Ο.Σ. ΦΥΛΗΣ διοργανώνει εθελοντική δράση καθαρισμού και σήμανσης μονοπατιών στην Πάρνηθα, τον σημαντικότερο πνεύμονα πρασίνου της Αττικής, που διαθέτει ένα εκτεταμένο δίκτυο διαδρομών για κάθε επίπεδο επισκεπτών. Μετά τις καταστροφικές συνέπειες της πυρκαγιά της Πάρνηθας 2023, πολλά από τα γνωστά μονοπάτια έχουν καταστεί δύσβατα ή απροσπέλαστα λόγω πεσμένων κορμών και καμένων κλαδιών.
Στο πλαίσιο της προσπάθειας αποκατάστασης και επαναλειτουργίας των μονοπατιών της δυτικής Πάρνηθας, ο σύλλογος προσκαλεί κάθε ενεργό ορειβάτη και φίλο της φύσης να συμβάλει εθελοντικά στη συντήρηση και διάσωσή τους, μέσα από μια ολιγόωρη και σχετικά εύκολη δραστηριότητα πεδίου.
Παρέχονται όλα τα απαραίτητα εργαλεία, όπως τσάπες, ψαλίδες, πριόνια και γάντια, χωρίς να απαιτείται προηγούμενη εμπειρία, παρά μόνο καλή φυσική κατάσταση, διάθεση προσφοράς και πνεύμα συνεργασίας. Οι συμμετέχοντες θα πρέπει να είναι κατάλληλα εξοπλισμένοι με πρόχειρα αλλά προστατευτικά ρούχα (μακρύ παντελόνι και πουκάμισο), ορειβατικά μποτάκια, καπέλο, αντηλιακό, καθώς και σακίδιο με νερό και ελαφρύ κολατσιό.
Οι εργασίες θα επικεντρωθούν, μεταξύ άλλων, στα μονοπάτια Φυλή – Πηγή Ταμίλθι – Σπήλαιο Πάνα και Άγιος Κυπριανός – Άγιος Γεώργιος Κεραμιδίου.
Η συμμετοχή δηλώνεται υποχρεωτικά στο τηλέφωνο του συλλόγου, ενώ σημείο συνάντησης έχει οριστεί η πλατεία του παλιού δημαρχείου «Νίκος Λιάκος» στη Χασιά στις 08:30.
Στις 3 εθελοντικές συμμετοχές,ο εθελοντής παίρνει δώρο μια μονοήμερη εξόρμηση (της επιλογής του).
Υπεύθυνη της δράσης είναι η Χρυσούλα Γούτσου, ή άλλα μέλη του Διοικητικού Συμβουλίου.

24/5 Αρκαδία: Αρτεμίσιο όρος. Καρυές – Νεστάνη (διάσχιση)
2026-05-24 07:00 - 17:00
24/5
Αρκαδία: Αρτεμίσιο όρος. Καρυές – Νεστάνη (διάσχιση)
Αναχώρηση στις 07:00 για το χωριό Καρυά Αργολίδας. Από τη Μονή Παναγίας της Καρυάς, ανηφορίζουμε τέμνοντας δρόμους, ακολουθούμε για λίγο χωματόδρομο και μονοπάτι και φτάνοντας στη διχάλα, ακολουθούμε την αριστερή διαδρομή όπου από μικρό εκτεθειμένο τμήμα, φτάνουμε στην κορυφή Μαλαιβός (1.771μ.) με εξαιρετική θέα στον Αργολικό Κόλπο. Στην κατάβαση , συναντάμε την πηγή Νεραϊδοβρύση. Από το σημείο αυτό και μετά, το τοπίο γίνεται πιο βραχώδες και γυμνό και καταλήγει Ν.Δ. στη Νεστάνη, ολοκληρώνοντας τη διάσχιση Ω.Π.: 7, Υ.Δ.: +818,-1190, Β.Δ.: 2 (14χλμ.)
Συντονιστές : Χρυσούλα Γούτσου & Δημήτρης Ρούσσης

29-31/5 – 1/6 Αγίου Πνεύματος Νότια Πίνδος: Νεράιδα (2.074μ.), Μπάτης (1.959μ.), Τσούμα (2.055μ.), Κούκος (1.245μ.), Ε4, Κακαρδίτσα (2.429μ.). Πεζοπορίες & εύκολες διαδρομές σε ελατοδάση και υπέροχα τοπία της περιοχής.
2026-05-29 16:30 - 2026-06-01 21:00
29-31/5 – 1/6 Αγίου Πνεύματος
Νότια Πίνδος: Νεράιδα (2.074μ.), Μπάτης (1.959μ.), Τσούμα (2.055μ.), Κούκος (1.245μ.), Ε4, Κακαρδίτσα (2.429μ.). Πεζοπορίες & εύκολες διαδρομές σε ελατοδάση και υπέροχα τοπία της περιοχής.
Παρασκευή:
Αναχώρηση στις 17:00 για Ελάτη Τρικάλων όπου όλες οι διανυκτερεύσεις σε ξενώνες
Σαββατο 30/5/2026
Μεγάλη Διαδρομή:
Η διαδρομή ξεκινά από τα λιβάδια Περτουλίου και διασχίζει το Πανεπιστημιακό ελατόδασος μέχρι τα 1600μ όπου κινείται στις καταπράσινες αλπικές πλαγιές και κορυφογραμμές της Νεράιδας. Λόγω της συνεχούς κίνησης στην ράχη των κορυφών έχει θέα προς την οροσειρά της Τριγγίας και της Λουπάτας, Μαρόσας, Αυγού ενώ μπροστά υψώνονται τα Αθαμανικά Όρη (Τζουμέρκα, Κακαρδίτσα, Λάκμος) με μεγαλειώδη θέα στους ορεινούς όγκους τους.
Αναχώρηση από την Ελάτη πολύ νωρίς το πρωί στις 05:00 με λεωφορείο για την Αγία Κυριακή στα Λιβάδια Περτουλίου. Από εδώ αρχίζει η πεζοπορία μας προς Παλιοκόπρι – Βρύση και ανάβαση στην κορυφή Νεράιδα (2.074μ.) στη συνέχεια στην κορυφή Μπάτης (1.959μ.) και στην κορυφή Τσούμα (2.055μ.). Η πεζοπορία μας συνεχίζεται στην κορυφογραμμή προς Μπριτσιάσα (Μπριτσίνα ή Χαλικόβουνο) (2.134μ.) όπου διασχίζουμε την κορυφογραμμή του Χαλικόβουνου προς τον αυχένα, στο Μεγάλο Πύργο, στα Μουτσόρια και σταδιακά κατεβαίνουμε στο Τσιονάρικο (1.767μ.) στη συνέχεια στο Ψήλωμα (1.637μ.) με τερματισμό της πεζοπορίας μας στην Πολυθέα Ασπροποτάμου στα 1.100μ. υψόμετρο, αργά το απόγευμα. Επιστροφή με λεωφορείο στην Ελάτη. Ω.Π.: 12, Υ.Δ.: 1.450, Β.Δ.: 3 (24χλμ.) (Συνεχή ανεβοκατεβάσματα, ενδείκνυται για έμπειρους και δυνατούς ορειβάτες. Στην διαδρομή δεν υπάρχει νερό
Μικρή Διαδρομή:
Η διαδρομή εκτός της ανάβασης στην πίστα κινείται διαρκώς μέσα σε πυκνό, σκιερό και πανέμορφο ελατόδασος. Μεταφερόμαστε με λεωφορείο από την Ελάτη στα Λιβάδια Περτουλίου (Χιονοδρομικό Κέντρο), κι από την πίστα του Χιονοδρομικού κέντρου αρχίζει η ανάβαση προς την κορυφή του χιονοδρομικού, διασχίζουμε το Πανεπιστημιακό δάσος Περτουλίου και φτάνουμε στην κορυφή Κούκος (1.445μ.). Αφού απολαύσουμε τη θέα αρχίζουμε την κατάβαση προς Βλάχα και από το μονοπάτι Ε4 φτάνουμε στην Ελάτη. Ω.Π.: 4, Υ.Δ.: 400, Β.Δ.: 1 (10χλμ.)
Κυριακή 31/5/2026
Μεγάλη Διαδρομή:
Αναχώρηση στις 05:00 το πρωί από την Ελάτη μέχρι τη θέση «Αλεξίου» με λεωφορείο. Μετακίνηση μέχρι το Γαρδίκι (900μ. υψόμετρο) με 4Χ4. Η πεζοπορία μας αρχίζει προς μαντριά, Στρογγυλό, ανατολική κοιλάδα και κορυφή Κακαρδίτσα (2.429μ.). Συνεχίζουμε στην κορυφογραμμή και κατάβαση από την νοτιοανατολική ράχη, στο οροπέδιο Πρόδρομος και ολοκληρώνεται η διαδρομή στο χωριό Αθαμανία (1.000μ.). Γεύμα τύπου μπάρμπεκιου στο τοπικό πεστροφείο Αθαμανίας και επιστροφή Ελάτη με λεωφορείο. Ω.Π.: 12, Υ.Δ.: 1400, Β.Δ.: 3 (17χλμ.)
Η διαδρομή τραβερσάρει τις απόκρημνες πλαγιές της Κουρούνας από στενό δασικό δρόμο και μπαίνει στο δάσος προς τη θέση Στρογγυλό. Η ανάβαση προς την κορυφή είναι αρκετά επικλινής ακολουθώντας τη δεξιά κοιλάδα και την ανατολική ράχη μέχρι την κορυφή της Κακαρδίτσας 2.429μ. Διασχίζουμε την κορυφογραμμή περνώντας εύκολα τεχνικά περάσματα και κατηφορίζουμε την επικλινή ράχη προς το οροπέδιο του Προδρόμου και μέσα από πυκνό μικρό δάσος ελάτης φτάνουμε στο χωριό Αθαμανία
Μικρή Διαδρομή:
Μετακινούμαστε από την Ελάτη για τη θέση Κόρπ (1.240μ.) με λεωφορείο απ όπου αρχίζει η πεζοπορία μας μέσω του Ε4 ανηφορίζουμε για την κορυφη Μαυροπούλι (1.721μ.), κατάβαση στο διάσελο, επιστροφή από το δασικό στο Κόρπ, (κυκλική διαδρομή). Επιστροφή με λεωφορείο στην Ελάτη. Ω.Π.: 5, Υ.Δ.: 500, Β.Δ.: 1 (12χλμ)
Η διαδρομή ανάβασης διασχίζει πυκνό ελατόδασος εκτός της τελική ανάβασης στην κορυφή που είναι σε αλπικό πεδίο. Η κατάβαση προς διάσελο διασχίζει όμορφα αλπικά λιβάδια και η επιστροφή γίνεται από το δασικό δρόμο περνώντας μέσα σε πυκνό ελατόδασος
Δευτέρα 1/6/2026
Η τελευταία ημέρα μας στα Περτουλιώτικα λιβάδια αρχίζει με πεζοπορία από την Ελάτη (920μ.) προς τον Κόκκινο Βράχο, θέση Κώστα (1.300μ.), συνεχίζει κατηφορικά προς τη σπηλιά Μπέη, καλύβες μέχρι το χωριό Πιαλεία (250μ.). Ω.Π.: 6, Υ.Δ.: +450 -1050, Β.Δ.: 2 (12χλμ)
Η διαδρομή διασχίζει μικτά δάση όπου τα δέντρα ποικίλουν ανάλογα το υψόμετρο. Αρχικά διασχίζουμε πανέμορφο ελατόδασος των παρυφών του Κόζιακα και την κοιλάδα Μπέη μέχρι την σπηλιά Μπέη ενώ χαμηλότερα αποτελείται από δάση με δρυς, πουρνάρια, καστανιες και πλατάνους μέχρι το χωρίο Πιαλεία όπου και γεύμα σε ταβερνάκι
Συντονιστές δύσκολων πορειών: Νίκος Κρούπης και Έλενα Αλουπογιάννη
Συντονιστής εύκολων πορειών: ………

06/06 Εθελοντικός καθαρισμός και σήμανση μονοπατιών στην Πάρνηθα
2026-06-06 08:30 - 14:00
Εθελοντικός καθαρισμός και σήμανση μονοπατιών στην Πάρνηθα
06/06/26
Ο Ε.Π.Ο.Σ. ΦΥΛΗΣ διοργανώνει εθελοντική δράση καθαρισμού και σήμανσης μονοπατιών στην Πάρνηθα, τον σημαντικότερο πνεύμονα πρασίνου της Αττικής, που διαθέτει ένα εκτεταμένο δίκτυο διαδρομών για κάθε επίπεδο επισκεπτών. Μετά τις καταστροφικές συνέπειες της πυρκαγιά της Πάρνηθας 2023, πολλά από τα γνωστά μονοπάτια έχουν καταστεί δύσβατα ή απροσπέλαστα λόγω πεσμένων κορμών και καμένων κλαδιών.
Στο πλαίσιο της προσπάθειας αποκατάστασης και επαναλειτουργίας των μονοπατιών της δυτικής Πάρνηθας, ο σύλλογος προσκαλεί κάθε ενεργό ορειβάτη και φίλο της φύσης να συμβάλει εθελοντικά στη συντήρηση και διάσωσή τους, μέσα από μια ολιγόωρη και σχετικά εύκολη δραστηριότητα πεδίου.
Παρέχονται όλα τα απαραίτητα εργαλεία, όπως τσάπες, ψαλίδες, πριόνια και γάντια, χωρίς να απαιτείται προηγούμενη εμπειρία, παρά μόνο καλή φυσική κατάσταση, διάθεση προσφοράς και πνεύμα συνεργασίας. Οι συμμετέχοντες θα πρέπει να είναι κατάλληλα εξοπλισμένοι με πρόχειρα αλλά προστατευτικά ρούχα (μακρύ παντελόνι και πουκάμισο), ορειβατικά μποτάκια, καπέλο, αντηλιακό, καθώς και σακίδιο με νερό και ελαφρύ κολατσιό.
Οι εργασίες θα επικεντρωθούν, μεταξύ άλλων, στα μονοπάτια Φυλή – Πηγή Ταμίλθι – Σπήλαιο Πάνα και Άγιος Κυπριανός – Άγιος Γεώργιος Κεραμιδίου.
Η συμμετοχή δηλώνεται υποχρεωτικά στο τηλέφωνο του συλλόγου, ενώ σημείο συνάντησης έχει οριστεί η πλατεία του παλιού δημαρχείου «Νίκος Λιάκος» στη Χασιά στις 08:30.
Στις 3 εθελοντικές συμμετοχές,ο εθελοντής παίρνει δώρο μια μονοήμερη εξόρμηση (της επιλογής του).
Υπεύθυνη της δράσης είναι η Χρυσούλα Γούτσου, ή άλλα μέλη του Διοικητικού Συμβουλίου.

Λουτράκι Κορινθίας: Ηραίο – παραλία Στέρνας
2026-06-07 07:00 - 17:00
Λουτράκι Κορινθίας: Ηραίο – παραλία Στέρνας
Συνάντηση 07:00 στην αφετηρία μας και αναχώρηση με το πούλμαν για τον χώρο στάθμευσης του αρχαιολογικού χώρου του Ηραίου και του εμβληματικού φάρου Μελαγκάβι, απ΄όπου αρχίζει η πεζοπορία μας
Το μονοπάτι ελίσσεται παράλληλα με την ακτογραμμή, προσφέροντας συνεχή και πανοραμική θέα στη θάλασσα και στα απέναντι παράλια της Κορινθίας.
Περιλαμβάνει χαμηλή βλάστηση (θάμνοι, σχίνα, πουρνάρια και πεύκα) και το πεδίο είναι βραχώδες έδαφος, άγριο λαξευμένο από την θάλασσα και τον άνεμο και χρειάζεται προσοχή στα βήματά μας. Η συγκεκριμένη ακτογραμμή έχει μια μοναδική άγρια ομορφιά. Στην διαδρομή δεσπόζει και το χαρακτηριστικό «Πετροκάραβο» (βραχονησίδα), σήμα κατατεθέν του τοπίου.
Προσεγγίζουμε την σχετικά άγνωστη παραλία της Στέρνας μία από τις πιο καθαρές και ήσυχες παραλίες. Η παραλία είναι ανοργάνωτη, χωρίς καντίνα, ξαπλώστρες και σκιά και θα απολαύσουμε το κολύμπι στην απρόσιτη από δρόμο, αλλά ιδιαίτερη και συναρπαστική παραλία. Η επιστροφή θα γίνει από το ίδιο ακριβώς μονοπάτι.
Ω.Π.: 4.5, Υ.Δ.: 60μ., ΒΔ 1+ (10χλμ.)
Συντονιστής: Στράτος Χατζηδημητρίου

Ταΰγετος: Δάσος της Βασιλικής - Προφήτης Ηλίας (2.407μ.) – Αναβρυτή (2ήμερη διάσχιση)
2026-06-13 07:00 - 2026-06-14 21:00
13-14/6
Ταΰγετος: Δάσος της Βασιλικής – Προφήτης Ηλίας (2.407μ.) – Αναβρυτή (2ήμερη διάσχιση)
Πεζοπορίες στα μονοπάτια από το Μυστρά ως την Αναβρυτή κι από την Αναβρυτή στα γύρω
Μοναστήρια (Λαγκαδιώτισσας, Φανερωμένης, Ζαγούνας)
Ένα άλλο όνομα του βουνού είναι «Πενταδάκτυλος» από τις πέντε κορυφές του βουνού όπως
φαίνονται από τα ανατολικά. Η αρχαία ονομασία του ήταν «Ταλετός» ενώ το Ταϋγετος προήλθε την
Ταϋγέτη, μία από τις επτά, κόρες του Άτλαντα και της Πλειόνης. Η σκιά της «πυραμίδας» του πέφτει
στον Μεσσηνιακό κόλπο τα διαυγή πρωινά.
Δύσκολο πρόγραμμα:
Σάββατο: αναχώρηση στις 07:00 για το χωριό Καστάνια και προώθηση με αγροτικά προς το δάσος
της Βασιλικής (1.400 μ.). Ανάβαση από το πυκνό και πανέμορφο δάσος της Βασιλικής προς Άγιο
Δημήτριο (όπου πηγές με νερό) – Άη Γιώργη (2.020 μ.) – Προφήτη Ηλία (2.405 μ.). Αφήνοντας το
δάσος πριν την κορυφή, το τοπίο γίνεται αλπικό και υπάρχει ένα απότομο και δύσκολο πέρασμα,
σχεδόν σκραμπλ. Ανάβαση στην κορυφή όπου και θα γίνει η διανυκτέρευση με χειμερινούς
υπνόσακους ή/και σκηνές Ω.Π.: 5-6, Υ.Δ.:+1.005 μ.,. Β.Δ.: 2+ (19χλμ.)
Κυριακή: Με την ανατολή του ήλιου παρατήρηση της «πυραμίδας», δηλαδή της σκιάς του
Ταϋγέτου στο Μεσσηνιακό κόλπο (καιρού επιτρέποντος), ένα μοναδικό θέαμα και κατάβαση από
Πόρτες – Βαρβάρα (καταφύγιο) απ όπου και ακολουθούμε το Ε4 στις παρυφές του βουνού,
ανάμεσα από ελατόδασος, περνώντας από τα Λακώματα και ολοκληρώνοντας τη διαδρομή στην
Αναβρυτή (850μ.) Ω.Π.: 6.30-7, Υ.Δ.: -1550μ, Β.Δ.: 2+
Ένα απαιτητικό διήμερο για δυνατούς ορειβάτες με πολύ καλή φυσική κατάσταση καθώς
μεταφέρουν τον εξοπλισμό για τη διανυκτέρευση + νερό για 2 μέρες + φαγητό.
Εύκολο πρόγραμμα:
Πεζοπορίες στα μονοπάτια από τον Μυστρά στην Αναβρυτή κι από το Παρόρι στα γύρω
Μοναστήρια (Λαγκαδιώτισσας, Φανερωμένης, Ζαγούνας)
Προτείνεται για αρχάριους
Σάββατο: Αναχώρηση στις 07:00 από Αθήνα για τον Μυστρά (295 μ.) όπου και αποβίβαση της
ομάδας εύκολων διαδρομών. Πεζοπορία από τον Μυστρά μέσω του παλιού καλντεριμιού και του
ρέματος της Νεροκαρυάς ανάβαση από χωριό Ταϋγέτη – Περγανταίϊκα – Μονή Φανερωμένης με
πολύ ωραία θέα στον λόφο της καστροπολιτείας του Μυστρά και τέλος της διαδρομής στην
Αναβρυτή όπου και η διανυκτέρευση σε ξενώνα ή σε ημιυπαίθριο χώρο με υπνόσακους. Ω.Π.: 5,
Υ.Δ.: +790 μ., Β.Δ.: 1+
Κυριακή: Πεζοπορία από την Αναβρυτή προς στην Μονή Φανερωμένης και στην συνέχεια σε
μονοπάτι που ελίσσεται πάνω στις πλαγιές του Αγίου Ελισσαίου, συναντά την Παναγία την Ζαγούνα
φωλιασμένη στην κοιλότητα μιας μεγάλης σπηλιάς και καταλήγει το Παρόρι. Ξεκούραση στις πηγές
και επιστροφή στην Αναβρυτή μέσα από εντυπωσιακό μονοπάτι σε φαράγγι με μικρή παράκαμψη
για την σπηλαιώδη Μονή Παναγιάς Λαγκαδιώτισσας Ω.Π.: 3-3.30, Υ.Δ.: +510μ. -510μ., Β.Δ.; 1
Συντονιστές δύσκολων διαδρομών: Σταύρος Ανάγνου & Φώτης Γεωργακόπουλος
Συντονιστής εύκολων διαδρομών: Δρόσος Τραπεζάρης

ΜΕΘΑΝΑ 21/06
2026-06-21 07:00 - 17:00
ΜΕΘΑΝΑ 21/06
Αναχώρηση στις 07:00 για τα Μέθανα, απ’ όπου αρχίζει η πεζοπορία μας. Το μονοπάτι, παλιός «μουλαρόδρομος» που ένωνε την πόλη με τις ορεινές καλλιέργειες, ξεκινά από την Βρομολίμνη λίγο έξω από την πόλη των Μεθάνων ανηφορίζει προς την περιοχή Μακρύλογγος, συνεχίζει και συναντά πλάτωμα με πολλά πηγάδια, στέρνες και ερείπια αρχαίων κτισμάτων και τον εγκαταλειμμένο οικισμό Παναγίτσα. Στη συνέχεια κατηφορίζει προς το Μεγαλοχώρι σε παλιό καλντερίμι ανάμεσα σε καλοδιατηρημένες πεζούλες και αλώνια με όμορφη θέα προς τον κόλπο της Επιδαύρου. Από το Μεγαλοχώρι συνεχίζουμε προς το γραφικό λιμανάκι Βαθύ για κολύμπι ή/και φαγητό ανάλογα με τον διαθέσιμο χρόνο (το τμήμα Μεγαλοχώρι-Βαθύ είναι σε ασφαλτοστρωμένο δρόμο για 1,6χλμ.) Ω.Π.: 4-4:30, Υ.Δ.:+570 μ.,. Β.Δ.: 1 ( 11χλμ.)

ΜΕΣΣΗΝΙΑ: Σαπιέντζα-Πολυλίμνιο- Βοιδοκοιλιά
2026-06-27 07:00 - 2026-06-28 19:00
27/6-28/6
ΜΕΣΣΗΝΙΑ: Σαπιέντζα-Πολυλίμνιο- Βοιδοκοιλιά
Σάββατο: Αναχώρηση στις 07:00 για το χωριό Χαραυγή και από εκεί μικρή πεζοπορία στο καταπράσινο φαράγγι του Πολυλίμνιου, με τις αλλεπάλληλες μικρές λιμνούλες και τους μαγευτικούς καταρράκτες, ένας «μικρός παράδεισος». Συνέχεια της πεζοπορίας προς τη λίμνη Κάδη που σχηματίζεται από έναν 25 μ. ύψους επιβλητικό καταρράκτη και όπου οι …απαραίτητες βουτιές μας!! Ω.Π.: 2.3-3, Β.Δ: 1. Μεταφορά στην παραλία της Γιάλοβας για πεζοπορία προς στην παραλία της Βοιδοκοιλιάς με το εντυπωσιακό ολοστρόγγυλο σχήμα της και τα κρυστάλλινα γαλαζοπράσινα νερά της. Η διαδρομή αρχίζει σε χωματόδρομο στην αμμολωρίδα που χωρίζει τον όρμο του Ναυαρίνου από την λιμνοθάλασσα της Γιάλοβας και μετά σε μονοπάτι προς το Παλαιόκαστρο Ναυαρίνου και την Σπηλιά του Νέστορα, με υπέροχη θέα προς την γύρω περιοχή. Κολύμπι στην Βοιδοκοιλιά και επιστροφή Ω.Π.: 3.30-4, Β.Δ: 1 , Υ.Δ.: 140μ (χλμ 10,5 ). Μεταφορά στην Φοινικούντα όπου η διαμονή σε camping ή ξενοδοχείο .

Κυριακή: Μετάβαση στη νήσο Σαπιέντζα, απέναντι από τη Μεθώνη, προστατευόμενη περιοχή (Natura 2000). Αποβίβαση στο Πόρτο Λόγγο και πεζοπορία προς στον επιβλητικό οκταγωνικό «Φάρο των Οινουσσών», ο οποίος χτίστηκε το 1885 από Άγγλους τεχνικούς ύστερα από αίτημα της βασίλισσας Βικτωρίας. Μετάβαση με το σκάφος στα «Μαγαζάκια» και πεζοπορία προς στη Σπαρτόλακκα , μια γυμνή από βλάστηση περιοχή με ένα ασυνήθιστο φαιοκίτρινο χρώμα εξαιτίας των στρωμάτων γύρης που συγκεντρώνονται εκεί από χιλιάδες χρόνια, στην συνέχεια διάσχιση του Κουμαρόδασους. Το Κουμαρόδασος είναι μοναδικό στη Μεσόγειο, αποτελείται από κουμαριές που έχουν εξελιχθεί σε δέντρα ύψους 10-12 μ., χαρακτηρισμένο «Μνημείο της Φύσης», υπολογίζεται ότι οι καταβολές του χάνονται σε βάθος 15.000 χρόνων. Συνέχεια της πεζοπορίας και κατάληξη μετά από περίπου 5 ώρες στη μαγευτική παραλία Άμμος για κολύμπι
Αν υπάρξει ελεύθερος χρόνος, φαγητό στην Μεθώνη ή καθ’οδόν.

84η ΠΑΝΕΛΛΗΝΙΑ ΟΡΕΙΒΑΤΙΚΗ ΣΥΓΚΕΝΤΡΩΣΗ Λευκά Όρη, Χανιά Κρήτης 17-19/07/2026
2026-07-17 08:00 - 2026-07-19 17:00
Π Ρ Ο Γ Ρ Α Μ Μ Α
84η ΠΑΝΕΛΛΗΝΙΑ ΟΡΕΙΒΑΤΙΚΗ ΣΥΝΑΝΤΗΣΗ ΛΕΥΚΑ ΟΡΗ, Κορυφή ΓΚΙΓΚΙΛΟΣ, υψ. 2.080 μέτρα – Διάσχιση ΦΑΡΑΓΓΙΟΥ ΣΑΜΑΡΙΑΣ 17-19 ΙΟΥΛΙΟΥ 2026
ΟΙ ΔΗΛΩΣΕΙΣ ΓΙΝΟΝΤΑΙ ΣΤΟ ΣΥΛΛΟΓΟ
ΠΑΡΑΣΚΕΥΗ 17/07/2026
08:00-09:30: Άφιξη ομάδων συμμετεχόντων στο οροπέδιο Ομαλού στην τοποθεσία Ξυλόσκαλο, υψ. 1.250 μ.,
Θα υπάρχει γραμματεία για πληροφορίες και δηλώσεις συμμετοχής σε εμφανές σημείο.
09:30: Ανάβαση στην κορυφή Γκίγκιλος, υψ. 2.080 μ.,
(υψ. διαφορά +830 μ., ώρες ανάβασης περίπου 3,5).
Το μονοπάτι είναι ανηφορικό, με κλίση, κακοτράχαλο και άδενδρο. Οι ορειβάτες πρέπει να έχουν καλή φυσική κατάσταση, να φορούν μποτάκι (άρβυλο), να έχουν μπατόν, παγούρι, καπέλο και αντηλιακό. Τα παγούρια μας θα γεμίσουμε με νερό στην αφετηρία της ανάβασης στο Ξυλόσκαλο και στην μέση περίπου της διαδρομής στην πηγή Λινοσέλι, όπου θα έχουμε πρόχειρο κέρασμα (λουκούμια). Οι συμμετέχοντες στην ανάβαση θα συνοδεύονται σε όλη την διάρκεια της διαδρομής από έμπειρα μέλη του Συλλόγου μας.
19:00: Ξεκούραση και διανυκτέρευση στο οροπέδιο Ομαλού, οι συμμετέχοντες θα διανυκτερεύ-σουν στον καθορισμένο χώρο κατασκήνωσεις κοντά στα ξενοδοχεία του Ομαλού ή σε δωμάτια άν έχουν κάνει κράτηση ή και στο καταφύγιο Καλλέργη, εαν επιθυμούν να περ-πατήσουν επιπλέον μιάμιση ώρα από το Ξυλόσκαλο.
-Το βράδυ θα κάνουμε όλοι παρέα σε μικρή γιορτή με πρόχειρο κέρασμα στην πλατεία γύρω από τις ταβέρνες και τα ξενοδοχεία του Ομαλού.
ΣΑΒΒΑΤΟ 18/07/2026

07:30-09:30: Άφιξη – Καλωσόρισμα ομάδων στο Ξυλόσκαλο Ομαλού,
Θα υπάρχει γραμματεία για πληροφορίες και δηλώσεις συμμετοχής
στην είσοδο του Εθνικού Δρυμού. 08:30-09:30: Έναρξη πεζοπορίας ανά ομάδες στο Φαράγγι της Σαμαριάς, θα ξεκινήσουμε την πεζοπο- ρία μας αργά στο κεντρικό σηματοδοτημένο μονοπάτι μέσα στο φαράγγι, πάντα με την συνοδεία και την παρέα των μελών του Συλλόγου μας. Τα παγούρια μας θα γεμίσουμε στο Ξυλόσκαλο και μέσα στο φαράγγι, όπου περίπου ανά 3 χλμ. υπάρχουν πηγές.
(ώρες πεζοπορίας περίπου 6:00 με 7:00, με μποτάκι (άρβυλο), μπατόν, καπέλο και αντηλιακό).
17:00-18:30: Έξοδος από το Φαράγγι της Σαμαριάς, τακτοποίηση στην κατασκήνωση ή στα δωμάτια
που πιθάνον να έχουν κάνει κράτηση οι συμμετέχοντες.
19:00-19:30: Σύντομη ενημερωτική εκδήλωση για την περιοχή και τον Εθνικό Δρυμό Σαμαριάς.
19:30-21:00: Προσφορά φαγητού και ποτού και μικρό παραδοσιακό γλέντι.
ΚΥΡΙΑΚΗ 19/07/2026
08:30-09:30: Προσφορά πρωινού με ρόφημα μαλοτήρα, παξιμαδάκι κ.λπ.. 10:00: Εύκολη ανάβαση στο κάστρο της Αγίας Ρουμέλης, στο ύψωμα πάνω από τον οικισμό με την πανοραμική θέα στο Λιβυκό πέλαγος (ώρα πεζοπορίας περίπου 1:00). Σύντομοι χαιρετισμοί των οργανωτών και των εκπροσώπων των Συλλόγων.
14:00-17:00: Ελεύθερος χρόνος για μπάνιο και ξεκούραση.
Πέρας εκδηλώσεων 84ης Π.Ο.Σ..
Το απόγευμα στις 17:30 μ.μ. θα αναχωρήσουμε από την Αγία Ρουμέλη με τα πλοία της γραμμής για την Χώρα Σφακίων ή και για την Σούγια, από όπου με τακτικό δρομολόγιο του ΚΤΕΛ Χανίων οι συμμετέχοντες θα μπορούν να επιστρέψουν στο οροπέδιο Ομαλού, αν κάποιοι από αυτούς θα έχουν αφήσει εκεί το μεταφορικό τους μέσο.
Η προστατευόμενη περιοχή του Εθνικού Δρυμού Σαμαριάς απεικονίζεται στον ακόλουθο χάρτη:

Αλόννησος: εκεί που το πράσινο συναντά τη θάλασσα! 28/8-1/9
2026-08-28 14:00 - 2026-09-01 17:00
28/8-1/9
Αλόννησος: εκεί που το πράσινο συναντά τη θάλασσα!
Διάσχιση της Αλοννήσου. Μικρές διακοπές και πεζοπορίες στο τέλος του καλοκαιριού.
28/8 Παρασκευή : Αναχώρηση με πούλμαν ή το ΚΤΕΛ για Μαντούδι από όπου αναχωρεί το πλοίο
για Αλόννησο στις 14:00. ΄Αφιξη στις 15:55 στο λιμάνι της Αλοννήσου Πατητήρι και τακτοποίηση
σε ξενοδοχείο.
Απογευματινή πεζοπορία στα ίχνη του παλιού καλντεριμιού (το οποίο σώζεται σε αρκετά σημεία
της διαδρομής) που ένωνε το Πατητήρι με την Χώρα., Υ.Δ.:+190 μ. Β.Δ.: 1 (2,6χλμ.). Επίσκεψη στην
Χώρα και στην συνέχεια πεζοπορία προς την ψηλότερη κορυφή του νησιού Καλόβουλος με
καταπληκτική θέα 360 ο σε ολόκληρο το αρχιπέλαγος των Σποράδων, την Χώρα και την Εύβοια.
Ω.Π.: 1, Υ.Δ.: 200 μ., Β.Δ.: 1 (2,4χλμ. πήγαινε-έλα) κατά την επιστροφή με μικρή παράκαμψη
υπάρχει σημείο θέασης για ένα υπέροχο ηλιοβασίλεμα. Από την Χώρα επιστροφή στο ξενοδοχείο
πεζοπορώντας ή με την Δημοτική συγκοινωνία.
29/8 Σάββατο: Μεταφορά με πούλμαν στην θέση Διάσελο και από εκεί πεζοπορία σε
χωματόδρομο έως την λιμνοδεξαμενή Καστανορέματος, από όπου ξεκινάει η πορεία μέσα στην
κοίτη της μεγαλύτερης ρεματιάς της Αλοννήσου το Καστανόρεμα που σχηματίζει ένα βατό φαράγγι
κακοτράχαλο σε κάποια σημεία με όμορφη θέα προς την θάλασσα και την νήσο Περιστέρα και
καταλήγει στην παραλία Στροβίλι. Μετά το μονοπάτι συνεχίζει παραλιακά προς την πανέμορφη
παραλία του Αγίου Δημητρίου με τα καταγάλανα νερά και την κατάλευκη άμμο. Ω.Π.: 3-3.30, Υ.Δ.:-
300μ., Β.Δ.: 1+ (7χλμ.) (κοντά στην παραλία υπάρχει περιστασιακός υδροβιότοπος αποδημητικών
πουλιών). Επιστροφή με πούλμαν στο Πατητήρι
30/8 Κυριακή: Επιλογή ανάμεσα : α) προαιρετική ημερήσια κρουαζιέρα με σκάφος στο Εθνικό
Θαλάσσιο Πάρκο Αλοννήσου Βορείων Σποράδων, επίσκεψη στην νήσο Περιστέρα, Ναυάγιο, Μπλε
Σπηλιά, παραλία Μουρτίτσα και στο ψαρολίμανο Στενή Βάλα (ενδεικτική διαδρομή).
Το Θαλάσσιο Πάρκο είναι η μεγαλύτερη προστατευμένη θαλάσσια περιοχή στην Ευρώπη (περίπου
2,220 km2), είναι ένας σημαντικός βιότοπος για πολλά είδη ψαριών (περίπου 300), πτηνών
(περισσότερα από 80 είδη), ερπετών και επίσης θηλαστικών. H μεσογειακή φώκια (Monachus
monachus), θεωρείται το πιο απειλούμενο είδος στην Ευρώπη ή β) Μεγάλη διάσχιση της
Αλοννήσου από το τον Γέρακα, στο βόρειο άκρο της, έως το Πατητήρι (Γέρακας-Παπί-Μελεγάκια-
Αγάλου Λάκκα-Αγ. Ανάργυροι-Μέγα νερό-Πατητήρι) Ω.Π.: 7-8, Υ.Δ.:400μ., Β.Δ.: 2 (23χλμ.)
31/8 Δευτέρα: Μεταφορά με πούλμαν στην Χώρα. Από εκεί ξεκινά η πεζοπορία σε καλοφτιαγμένο
καλντερίμι μέσα σε μεσογειακή βλάστηση που καταλήγει στην Παραλία Μικρός Μουρτιάς, μετά την
παραλία ξεκινά το μονοπάτι κατά μήκος της ακτογραμμής προς τον φάρο στο ακρωτήρι Κόκκινο.
Επιστροφή από το ίδιο μονοπάτι στην Χώρα για ξεκούραση Ω.Π.: 2-2.5, Υ.Δ.:200, Β.Δ.: 1 (5χλμ.). Στη
συνέχεια πεζοπορία προς την παραλία Μεγάλος Μουρτιάς με τα διάφανα, γαλαζοπράσινα νερά, το
παλαιό επίνειο της Χώρας. Επιστροφή στην Χώρα. Ω.Π.: 1 , Υ.Δ.:-200 +200 μ. Β.Δ.: 1 (2,7χλμ.).
Ελεύθερο απόγευμα στην Χώρα και επιστροφή στο Πατητήρι με την Δημοτική συγκοινωνία ή
πεζοπορώντας.
1/9 Τρίτη: Ελεύθερη ημέρα. Ευκαιρία για να επισκεφθεί κανείς την παραλία Ρουσούμ Γυαλός και το
γραφικό λιμανάκι Βότση που βρίσκονται σε κοντινή απόσταση από το Πατητήρι (15λ. και 30λ.
πεζοπορίας αντίστοιχα). Εναλλακτικά επίσκεψη, στο Ενημερωτικό Κέντρο Ευαισθητοποίησης
Κοινού για τους Επισκέψιμους Ενάλιους Αρχαιολογικούς Χώρους όπου μπορεί να ζήσει κανείς την
εμπειρία μιας εικονικής κατάδυσης στο περίφημο Ναυάγιο της Περιστέρας, μέσα από την
πρωτοποριακή τεχνολογία Virtual Reality και στο Ιστορικό και Λαογραφικό Μουσείο της
Αλοννήσου. Απόπλους για το Μαντούδι στις 17:05

5/9 Σάββατο Εθελοντικός καθαρισμός και σήμανση μονοπατιών στην Πάρνηθα
2026-09-05 08:30 - 17:00
Εθελοντικός καθαρισμός και σήμανση μονοπατιών στην Πάρνηθα
5/9 Σάββατο

Η Πάρνηθα, ο μεγαλύτερος πνεύμονας πρασίνου της Αθήνας, διαθέτει μεγάλο δίκτυο μονοπατιών για όλες τις δυνατότητες.
Ο Ε.Π.Ο.Σ. ΦΥΛΗΣ στην προσπάθειά του να ξαναδώσει στην πεζοπορική κυκλοφορία τα μονοπάτια της δυτικής Πάρνηθας που επλήγησαν από τη φωτιά του 2023 αλλά και παλιά καταπράσινα μονοπάτια που χρειάζονται διάνοιξη, προσκαλεί κάθε ορειβάτη να συμμετέχει ενεργά στην προσπάθεια βοηθώντας εθελοντικά στην συντήρηση, και τη διάσωσή τους με ολιγόωρη εύκολη εθελοντική δουλειά. Ο Σύλλογος προσφέρει τα εργαλεία (τσάπες, ψαλίδες, πριόνια, γάντια κλπ.) και δεν χρειάζεται καμία προηγούμενη εμπειρία, αλλά καλή φυσική κατάσταση, καλή διάθεση και πνεύμα συνεργασίας μεταξύ των εθελοντών. Επιπλέον αναγνωρίζοντας την σημαντική βοήθεια των εθελοντών μας, προσφέρει στους εθελοντές για κάθε τρεις εθελοντικές συμμετοχές, μία μονοήμερη εξόρμηση της επιλογής τους δωρεάν.
Εξοπλισμός: πρόχειρα ρούχα (μακρύ παντελόνι και πουκάμισο) οπωσδήποτε μποτάκια ορειβατικά, καπέλο, αντιηλιακό, κολατσιό και νερό.
Τα μονοπάτια που θα καθαριστούν με σειρά καθαρισμών είναι: α) Άγιος Κυπριανός – Άγιος Γεώργιος Κεραμιδίου β) Πηγή Καλογέρου – πηγή Γκούρας – Μαυρόρεμα γ) Μποντιά – Αγία Παρασκευή – πηγή Ρουμάνι και άλλα.

Απαραίτητη η δήλωση συμμετοχής στο τηλέφωνο του συλλόγου.
Συνάντηση στην πλατεία παλιού δημαρχείου «Νίκος Λιάκος» της Χασιάς στις 08:30
Υπεύθυνη: Χρυσούλα Γούτσου ή άλλα μέλη του Δ.Σ.

6/9 Αχαΐα: Φαράγγι Βουραϊκού , Μέγα Σπήλαιο-Διακοπτό (κατάβαση).
2026-09-06 07:00 - 17:00
6/9
Αχαΐα: Φαράγγι Βουραϊκού , Μέγα Σπήλαιο-Διακοπτό (κατάβαση).
Κατά την μυθολογία, ο Βουραϊκός ποταμός πήρε το όνομα του, από την Βούδα, κόρη του Νεφεληγερέτη και της Ελίκης, που την είχε ερωτευτεί ο Ηρακλής και για να την συναντήσει, άνοιξε το πέρασμα για να φτάσει στη θάλασσα . Στις όχθες του υπάρχει σπήλαιο όπου υπήρχε μαντείο αφιερωμένο στον Ηρακλή.
Αναχώρηση στις 07:00 για Μέγα Σπήλαιο , από όπου και η έναρξη της πεζοπορίας από το ξύλινο κιόσκι πάνω στο δρόμο. Το μονοπάτι κατηφορίζει και σε μισή ώρα περίπου φτάνει στην Κάτω Ζαχλωρού. Από εκεί, συνεχίζει πότε πάνω στις ράγες και άλλοτε παράλληλα με το ποτάμι. Οι εντυπωσιακοί καταρράκτες και τα στροβιλίσματα του νερού ξαφνιάζουν ευχάριστα τον πεζοπόρο όπως και οι στενές στοές του οδοντωτού σιδηροδρόμου. Εγκαταλελειμμένα πετρόχτιστα σπίτια με τηλέγραφο γυρίζουν πίσω το χρόνο, βράχια σμιλεμένα από τα ορμητικά νερά και εναέριες γέφυρες συμπληρώνουν την πανέμορφη διαδρομή. Κατεβαίνοντας το άγριο τοπίο σταδιακά παραχωρεί τη θέση του σε πιο ήπια βλάστηση και τα νερά του Βουραικού ποταμού κυλάνε αργά πλέον προς τη θάλασσα. Η πεζοπορία τελειώνει στο Διακοπτό όπου κολύμπι ή φαγητό Ω.Π.: 6-6.30, Y.Δ.: – 900, Β.Δ.: 1+ (17,5χλμ.)
Απαραίτητος ο φακός κεφαλής για το πέρασμα των στοών του τρένου

12/9 Σάββατο Εθελοντικός καθαρισμός και σήμανση μονοπατιών στην Πάρνηθα
2026-09-12 08:30 - 17:00
Εθελοντικός καθαρισμός και σήμανση μονοπατιών στην Πάρνηθα
12/9 Σάββατο
Η Πάρνηθα, ο μεγαλύτερος πνεύμονας πρασίνου της Αθήνας, διαθέτει μεγάλο δίκτυο μονοπατιών για όλες τις δυνατότητες.
Ο Ε.Π.Ο.Σ. ΦΥΛΗΣ στην προσπάθειά του να ξαναδώσει στην πεζοπορική κυκλοφορία τα μονοπάτια της δυτικής Πάρνηθας που επλήγησαν από τη φωτιά του 2023 αλλά και παλιά καταπράσινα μονοπάτια που χρειάζονται διάνοιξη, προσκαλεί κάθε ορειβάτη να συμμετέχει ενεργά στην προσπάθεια βοηθώντας εθελοντικά στην συντήρηση, και τη διάσωσή τους με ολιγόωρη εύκολη εθελοντική δουλειά. Ο Σύλλογος προσφέρει τα εργαλεία (τσάπες, ψαλίδες, πριόνια, γάντια κλπ.) και δεν χρειάζεται καμία προηγούμενη εμπειρία, αλλά καλή φυσική κατάσταση, καλή διάθεση και πνεύμα συνεργασίας μεταξύ των εθελοντών. Επιπλέον αναγνωρίζοντας την σημαντική βοήθεια των εθελοντών μας, προσφέρει στους εθελοντές για κάθε τρεις εθελοντικές συμμετοχές, μία μονοήμερη εξόρμηση της επιλογής τους δωρεάν.
Εξοπλισμός: πρόχειρα ρούχα (μακρύ παντελόνι και πουκάμισο) οπωσδήποτε μποτάκια ορειβατικά, καπέλο, αντιηλιακό, κολατσιό και νερό.
Τα μονοπάτια που θα καθαριστούν με σειρά καθαρισμών είναι: α) Άγιος Κυπριανός – Άγιος Γεώργιος Κεραμιδίου β) Πηγή Καλογέρου – πηγή Γκούρας – Μαυρόρεμα γ) Μποντιά – Αγία Παρασκευή – πηγή Ρουμάνι και άλλα.
Απαραίτητη η δήλωση συμμετοχής στο τηλέφωνο του συλλόγου.
Συνάντηση στην πλατεία παλιού δημαρχείου «Νίκος Λιάκος» της Χασιάς στις 08:30
Υπεύθυνη: Χρυσούλα Γούτσου ή άλλα μέλη του Δ.Σ.

13/9 Αργοσαρωνικός: ΑΙΓΙΝΑ. Ελλάνιο Όρος – Αρχαίος Ελαιώνας
2026-09-13 07:30 - 17:00
13/9
Αργοσαρωνικός: ΑΙΓΙΝΑ. Ελλάνιο Όρος – Αρχαίος Ελαιώνας
Συνάντηση μία ώρα πριν την αναχώρηση στην Πύλη Ε7 στο λιμάνι του Πειραιά (200μ από το Μετρό) στις 07:30 (προσοχή η ώρα θα επιβεβαιωθεί όταν πλησιάζει η εξόρμηση)
Μεταφορά με λεωφορείο στην γυναικεία μονή της Παναγίας Χρυσολεόντισας (οχυρωμένο μοναστηριακό συγκρότημα του 17ου αιώνα) όπου ξεκινά η πεζοπορία προς το ξωκλήσι του Αγ. Λεόντιου και το αρχαίο υδραγωγείο, με κατεύθυνση το Ελλάνιο Ορος.
Στους πρόποδες του βουνού, προς βορρά, βρίσκεται σήμερα ο ναός των Ταξιαρχών (13ου αιώνα). Η εκκλησία είναι κτισμένη με τα ερείπια του ναού και βοηθητικών χώρων του Ελλάνιου Διός. Είναι ο αρχαιότερος ναός στην Ευρώπη, σε μια περιοχή ιδιαίτερης φυσικής ομορφιάς.
Η ανάβαση συνεχίζει προς την κορυφή του Ελλάνιου Όρους που είναι και το ψηλότερο βουνό του Σαρωνικού (532μ) , όπου βρισκόταν ο βωμός του Ελλάνιου Δία, ο οποίος θεωρείται ότι κτίστηκε από τον μυθικό ήρωα Αιακό. Στη θέση του βωμού υπάρχει σήμερα το εκκλησάκι Προφήτης Ηλίας-Aνάληψη. Η θέα στον Σαρωνικό είναι εξαιρετική προς όλες τις κατευθύνσεις.
Η πορεία μας κατηφορίζει προς τα Δρακόσπιτα της Αίγινας, περνάει από την Σουβάλα, την Αχλάδα και τον Αρχαίο Ελαιώνα της Αίγινας (μια απομονωμένη κοιλάδα με εντυπωσιακά υπεραιωνώβια δέντρα ελιάς ηλικίας 1500-2000 ετών) και καταλήγει στην παραλία του Μαραθώνα. Ελεύθερος χρόνος για κολύμπι και φαγητό. Ω.Π.:4-5 Υ.Δ. : +300μ.-570μ. Β.Δ. :1 (8-10 χλμ)
Επιστροφή στο λιμάνι της Αιγινας , όπου θα υπάρχει χρόνος για επίσκεψη στην πόλη και επιστροφή αργά το απόγευμα με το πλοίο.
(Σε περίπτωση ιδιαίτερα υψηλών θερμοκρασιών η πορεία θα ξεκινήσει από τον οικισμό Ανιτσαίο)
Συντονιστής: Γιώργος Μαργαρίτης

18-20/9 37η Π.Α.Σ. ΜΕΤΕΩΡΑ
2026-09-18 08:00 - 2026-09-20 17:00
18-20/09 37η Π.Α.Σ. ΜΕΤΕΩΡΑ
(Σύντομα αναλυτικό πρόγραμμα)

19/9 Σάββατο Εθελοντικός καθαρισμός και σήμανση μονοπατιών στην Πάρνηθα
2026-09-19 08:30 - 17:00
Εθελοντικός καθαρισμός και σήμανση μονοπατιών στην Πάρνηθα
19/9 Σάββατο
Η Πάρνηθα, ο μεγαλύτερος πνεύμονας πρασίνου της Αθήνας, διαθέτει μεγάλο δίκτυο μονοπατιών για όλες τις δυνατότητες.
Ο Ε.Π.Ο.Σ. ΦΥΛΗΣ στην προσπάθειά του να ξαναδώσει στην πεζοπορική κυκλοφορία τα μονοπάτια της δυτικής Πάρνηθας που επλήγησαν από τη φωτιά του 2023 αλλά και παλιά καταπράσινα μονοπάτια που χρειάζονται διάνοιξη, προσκαλεί κάθε ορειβάτη να συμμετέχει ενεργά στην προσπάθεια βοηθώντας εθελοντικά στην συντήρηση, και τη διάσωσή τους με ολιγόωρη εύκολη εθελοντική δουλειά. Ο Σύλλογος προσφέρει τα εργαλεία (τσάπες, ψαλίδες, πριόνια, γάντια κλπ.) και δεν χρειάζεται καμία προηγούμενη εμπειρία, αλλά καλή φυσική κατάσταση, καλή διάθεση και πνεύμα συνεργασίας μεταξύ των εθελοντών. Επιπλέον αναγνωρίζοντας την σημαντική βοήθεια των εθελοντών μας, προσφέρει στους εθελοντές για κάθε τρεις εθελοντικές συμμετοχές, μία μονοήμερη εξόρμηση της επιλογής τους δωρεάν.
Εξοπλισμός: πρόχειρα ρούχα (μακρύ παντελόνι και πουκάμισο) οπωσδήποτε μποτάκια ορειβατικά, καπέλο, αντιηλιακό, κολατσιό και νερό.
Τα μονοπάτια που θα καθαριστούν με σειρά καθαρισμών είναι: α) Άγιος Κυπριανός – Άγιος Γεώργιος Κεραμιδίου β) Πηγή Καλογέρου – πηγή Γκούρας – Μαυρόρεμα γ) Μποντιά – Αγία Παρασκευή – πηγή Ρουμάνι και άλλα.

Απαραίτητη η δήλωση συμμετοχής στο τηλέφωνο του συλλόγου.
Συνάντηση στην πλατεία παλιού δημαρχείου «Νίκος Λιάκος» της Χασιάς στις 08:30
Υπεύθυνη: Χρυσούλα Γούτσου ή άλλα μέλη του Δ.Σ.

Αρκαδία: Δάσος Σκιρίτιδας, μονοπάτι Βλαχοκερασιάς
2026-09-20 07:00 - 17:00
20/9
Αρκαδία: Δάσος Σκηρίτιδας, μονοπάτι Βλαχοκερασιάς
Αναχώρηση στις 07:00 για το χωριό Βλαχοκερασιά (960μ.) από όπου και η έναρξη της πεζοπορίας. Το μονοπάτι ελίσσεται μέσα από πυκνό μικτό δάσος με μαύρη πεύκη, καστανιές, πλατάνια και ιτιές. Κατά τη διάρκεια της διαδρομής, ο πεζοπόρος θα συναντήσει πηγές με τρεχούμενα νερά, ρυάκια, μικρούς καταρράχτες και θα περπατήσει πάνω σε αυλάκια νερόμυλων και νεροτριβών. Από αυτό το δάσος επίσης ξεκινά τη διαδρομή του ο ποταμός Ευρώτας για εκβάλει στον Λακωνικό κόλπο (κυκλική διαδρομή) Ω.Π.: 7-7.30, Υ.Δ.: 430, Β.Δ.: 2, (14χλμ.)

Ταΰγετος, Προφήτης Ηλίας (2.407μ.). Διήμερη διάσχιση : Δάσος Βασιλικής – Προφ.Ηλίας – Ε4 – Αναβρυτή. Διασχίσεις: Αναβρυτή – Ε4 – πηγές Μαγγανιάρη και Μυστράς – Αναβρυτή.
2026-09-26 07:00 - 17:00
26-27/9
Ταΰγετος, Προφήτης Ηλίας (2.407μ.). Διήμερη διάσχιση : Δάσος Βασιλικής – Προφ.Ηλίας – Ε4 – Αναβρυτή. Διασχίσεις: Αναβρυτή – Ε4 – πηγές Μαγγανιάρη και Μυστράς – Αναβρυτή.
Η αρχαία ονομασία του ήταν «Ταλετός» ενώ το Ταϋγετος προήλθε την Ταϋγέτη, μία από τις επτά, κόρες του Άτλαντα και της Πλειόνης.
Η σκιά της «πυραμίδας» του πέφτει στον Μεσσηνιακό κόλπο τα διαυγή πρωινά και εμείς την θαυμάσουμε το ξημέρωμα της Κυριακής….
Ομάδα Α’ :
Σάββατο: αναχώρηση στις 07:00 για το χωριό Καστάνια. Δύσκολη πορεία: προώθηση με αγροτικά προς το δάσος της Βασιλικής (1.400 μ.) και ανάβαση προς Άγιο Δημήτριο – Άη Γιώργη (2.020 μ.) – Προφήτη Ηλία (2.405 μ.) όπου και θα γίνει η διανυκτέρευση με υπνόσακους ή/και σκηνές στην κορυφή Ω.Π.: 5-6, Υ.Δ.: 1.005 μ., Β.Δ.: 2
Κυριακή: Με την ανατολή του ήλιου παρατήρηση της «πυραμίδας», δηλαδή της σκιάς του Ταϋγέτου, στο Μεσσηνιακό κόλπο (καιρού επιτρέποντος), κατάβαση προς Πόρτες – Βαρβάρα (καταφύγιο) και επιλογή ανάμεσα: α) μέσω του Ε4 στα Κανελλάκια (πηγή) Λακώματα (βρύση) – Αναβρυτή Ω.Π.: 7-8, Υ.Δ.: -1607, Β.Δ.: 2+ (20χλμ.) ή β) Κατάβαση από δασωμένο μονοπάτι στις πηγές Μαγγανιάρη (960μ.) Ω.Π.: 3-4, Υ.Δ.: -1440, Β.Δ.: 2, (9χλμ.) Απαραίτητος χειμερινός υπνόσακος ή bivy/ελαφρά μικρή σκηνή, νερό και ενισχυμένα σνακς.
Ομάδα Β’ :
Σάββατο: Αναχώρηση στις 07:00 από Αθήνα για τον Μυστρά (295 μ.) όπου και αποβίβαση και μέσω του παλιού καλντεριμιού και του ρέματος της Νεροκαρυάς ανάβαση από χωριό Ταϋγέτη – Περγανταίϊκα – Μονή Φανερωμένης με πολύ ωραία θέα στον λόφο της καστροπολιτείας του Μυστρά και την Αναβρυτή (800μ.). Ω.Π.: 4-5, Υ.Δ.: +790 μ. – 380μ. Β.Δ.: 1+
Κυριακή: Πεζοπορία από την Αναβρυτή (800μ.) μέσω του Ε4 αρχικά από τη θέση Λακώματα (1200μ.) όπου και βρύση, στη συνέχεια το μονοπάτι κινείται ελαφρώς ανηφορικά μέχρι τη θέση Κανελλάκια (1460μ.) και από την πηγή Τριπόδα μέσα από πυκνό δάσος φτάνει στις πηγές Μαγγανιάρη (960μ.) όπου η διαδρομή μας ολοκληρώνεται Ω.Π.: 5.30-6, Υ.Δ.: -500 +600, Β.Δ.: 1+ (14,40χλμ.)

Συντονιστές Ομάδας Α΄: Σταύρος Ανάγνου & Φώτης Γεωργακόπουλος
Συντονιστής Ομάδας Β’ : Δρόσος Τραπεζάρης

3/10 Σάββατο Εθελοντικός καθαρισμός και σήμανση μονοπατιών στην Πάρνηθα
2026-10-03 08:30 - 17:00
Εθελοντικός καθαρισμός και σήμανση μονοπατιών στην Πάρνηθα
3/10 Σάββατο
Η Πάρνηθα, ο μεγαλύτερος πνεύμονας πρασίνου της Αθήνας, διαθέτει μεγάλο δίκτυο μονοπατιών για όλες τις δυνατότητες.
Ο Ε.Π.Ο.Σ. ΦΥΛΗΣ στην προσπάθειά του να ξαναδώσει στην πεζοπορική κυκλοφορία τα μονοπάτια της δυτικής Πάρνηθας που επλήγησαν από τη φωτιά του 2023 αλλά και παλιά καταπράσινα μονοπάτια που χρειάζονται διάνοιξη, προσκαλεί κάθε ορειβάτη να συμμετέχει ενεργά στην προσπάθεια βοηθώντας εθελοντικά στην συντήρηση, και τη διάσωσή τους με ολιγόωρη εύκολη εθελοντική δουλειά. Ο Σύλλογος προσφέρει τα εργαλεία (τσάπες, ψαλίδες, πριόνια, γάντια κλπ.) και δεν χρειάζεται καμία προηγούμενη εμπειρία, αλλά καλή φυσική κατάσταση, καλή διάθεση και πνεύμα συνεργασίας μεταξύ των εθελοντών. Επιπλέον αναγνωρίζοντας την σημαντική βοήθεια των εθελοντών μας, προσφέρει στους εθελοντές για κάθε τρεις εθελοντικές συμμετοχές, μία μονοήμερη εξόρμηση της επιλογής τους δωρεάν.
Εξοπλισμός: πρόχειρα ρούχα (μακρύ παντελόνι και πουκάμισο) οπωσδήποτε μποτάκια ορειβατικά, καπέλο, αντιηλιακό, κολατσιό και νερό.
Τα μονοπάτια που θα καθαριστούν με σειρά καθαρισμών είναι: α) Άγιος Κυπριανός – Άγιος Γεώργιος Κεραμιδίου β) Πηγή Καλογέρου – πηγή Γκούρας – Μαυρόρεμα γ) Μποντιά – Αγία Παρασκευή – πηγή Ρουμάνι και άλλα.
Απαραίτητη η δήλωση συμμετοχής στο τηλέφωνο του συλλόγου.
Συνάντηση στην πλατεία παλιού δημαρχείου «Νίκος Λιάκος» της Χασιάς στις 08:30
Υπεύθυνη: Χρυσούλα Γούτσου ή άλλα μέλη του Δ.Σ.

Δυτική Πάρνηθα: Αγία Μαρίνα, κορυφή Πυργάρι (από Σκούρτα)
2026-10-04 08:00 - 17:00
4/10
Δυτική Πάρνηθα: Αγία Μαρίνα, κορυφή Πυργάρι (από Σκούρτα)
(σύντομα το αναλυτικό πρόγραμμα)

9-11/10 Όλυμπος: Στεφάνι (2.911μ.). Πεζοπορίες Ρέμα Ορλιά. Γκορτσιά – Σπηλιά Ιθακήσιου Πριόνια
2026-10-09 16:00 - 2026-10-11 17:00
9-11/10
Παρασκευή: Αναχώρηση στις 16:00 με κατεύθυνση προς Λιτόχωρο.
Η πεζοπορική ομάδα θα διανυκτερεύσει σε ξενώνα ή καταφύγιο στην περιοχή της Γκριτσας Λιτοχώρου , ενώ η ορειβατική ομάδα θα συνεχίσει προς τη θέση Γκορτσιά, από όπου ξεκινά η νυχτερινή πορεία με φακούς κεφαλής για το καταφύγιο Πετρόστρουγκας
Ομάδα Α’ (Ορειβατική ομάδα):
Από τη Γκορτσιά ακολουθούμε το μονοπάτι που ανηφορίζει αρχικά με δυτική και στη συνέχεια βόρεια κατεύθυνση, μέχρι τη θέση Μπάρμπα. Από εκεί η πορεία στρέφεται δυτικά–νοτιοδυτικά και η κλίση γίνεται σταδιακά πιο έντονη, περνώντας από τη θέση Κόκκα. Η ανάβαση συνεχίζεται μέχρι το οργανωμένο καταφύγιο Πετρόστρουγκας, όπου θα γίνει η διανυκτέρευση. Ω.Π.: 2.5, Υ.Δ.: +900 – 92, Β.Δ.: 1+ (5χλμ)
Σάββατο: Από το καταφύγιο Πετρόστρουγκας ξεκινάμε νωρίς το πρωί, ακολουθώντας το μονοπάτι που ανηφορίζει ομαλά και τραβερσάρει τη βορειοανατολική πλαγιά της Σκούρτας. Η πορεία κινείται αρχικά δυτικά και στη συνέχεια νοτιοδυτικά. Όσο κερδίζουμε υψόμετρο, το δάσος αραιώνει και μπαίνουμε σε αλπικό πεδίο. Μετά από περίπου 3 χλμ. προσεγγίζουμε την κορυφή Σκούρτα, σε υψόμετρο 2.476 μ. Συνεχίζουμε διασχίζοντας τον Λαιμό και μετά από περίπου 1,5 χλμ., φτάνουμε στο πέρασμα του Γιώσου. Το μονοπάτι περνά δεξιά από τα βράχια και οδηγεί σύντομα στο Οροπέδιο. Μπαίνοντας στο Οροπέδιο των Μουσών, συναντάμε τη διασταύρωση προς τα καταφύγια «Κάκκαλος» και «Γιώσος Αποστολίδη»ς με το επιβλητικό Στεφάνι να δεσπόζει μπροστά μας.
Από εκεί συνεχίζουμε τραβερσάροντας στα Ζωνάρια μέχρι τη βάση του Στεφανίου, από όπου ξεκινά η ανάβαση προς την πρώτη κορυφή (απαραίτητο το κράνος, εμπειρία στις εκτεθειμένες αναβάσεις και πολύ καλή φυσική κατάσταση). Ακολουθεί προαιρετική ανάβαση για όσους διαθέτουν μπωντριέ και βασικό αναρριχητικό εξοπλισμό + κράνος η προσέγγιση της κορυφής Στεφάνι (2.911μ.) από εκτεθειμένο πέρασμα στα καζάνια Ολύμπου. Οι συμμετέχοντες πρέπει να είναι εξοικειωμένοι σε ημιαναρριχητικές διαδρομές. Βρίσκεται δίπλα από τον Μύτικα και είναι γνωστό για την εντυπωσιακή του όψη.
Μετά την ολοκλήρωση της ανάβασης επιστρέφουμε στο καταφύγιο Πετρόστρουγκας για τη διανυκτέρευσή μας αφού κάνουμε μια μεγάλη στάση για ξεκούραση στο καταφύγιο «Γιόσος Αποστολίδης» Συνολικές Ω.Π: 8-9, Υ.Δ.: 1000, Β.Δ.: 3 (15χλμ.)
Κυριακή: Κατάβαση από το καταφύγιο Πετρόστρουγκας προς θέση Γκορτσιά και κοινή πορεία με την πεζοπορική ομάδα (ομάδα Β΄).
Ομάδα Β’ :
Σάββατο: Πεζοπορία απο το καταφύγιο Σταυρός προς το καταφύγιο Κορομηλιά, σε μονοπάτι μέσα σε δάσος μαύρης πεύκης και οξιάς που περνάει από δυο καταπράσινες ρεματιές (Ξιδιάς). Ξεκούραση στο καταφύγιο της Κορομηλιάς και στη συνέχεια κατάβαση μέσα από το φαράγγι του Ορλιά, με την πλούσια βαμμένη στα χρώματα του Φθινοπώρου βλάστηση του ρέματος Ορλιά, τον εντυπωσιακό καταρράκτη «Κόκκινο Βράχο» και τις βάθρες για κολύμπι, κατάληξη στον Αγιο Κωνσταντίνο. Ω.Π.: 6 – 6,30 Υ.Δ.: -740 μ. , Β.Δ.: 1+ (Ορλιάς ή Ουρλιάς ονομάστηκε απ’ το θόρυβο, τα βουητά του νερού)
Κυριακή: Μεταφορά οδικώς για την θέση Γκορτσιά (1000μ.). Πεζοπορία από δασωμένο μονοπάτι το οποίο περνά περιμετρικά από την κορυφή Μπάρμπα και συνεχίζει προς τη Σπηλιά Ιθακήσιου (1800μ.) με καταπληκτική θέα προς το Θερμαϊκό, το Λιτόχωρο, το Κάστρο του Πλαταμώνα αλλά και τις κορυφές του Ολύμπου από την άλλη πλευρά. Στη σπηλιά αυτή έζησε τα 20 τελευταία καλοκαίρια της ζωής του ο ζωγράφος του Ολύμπου, Βασίλης Ιθακήσιος ζωγραφίζοντας ανεξάντλητα το βουνό των Θεών. Η διαδρομή συνεχίζεται σχηματίζοντας ένα πέταλο και καταλήγει στα Πριόνια (1000μ.) Ω.Π.: 6-7, Υ.Δ.: 800, Β.Δ.: 1+

17/10 Σάββατο Εθελοντικός καθαρισμός και σήμανση μονοπατιών στην Πάρνηθα
2026-10-17 08:30 - 17:00
Εθελοντικός καθαρισμός και σήμανση μονοπατιών στην Πάρνηθα
17/10 Σάββατο
Η Πάρνηθα, ο μεγαλύτερος πνεύμονας πρασίνου της Αθήνας, διαθέτει μεγάλο δίκτυο μονοπατιών για όλες τις δυνατότητες.
Ο Ε.Π.Ο.Σ. ΦΥΛΗΣ στην προσπάθειά του να ξαναδώσει στην πεζοπορική κυκλοφορία τα μονοπάτια της δυτικής Πάρνηθας που επλήγησαν από τη φωτιά του 2023 αλλά και παλιά καταπράσινα μονοπάτια που χρειάζονται διάνοιξη, προσκαλεί κάθε ορειβάτη να συμμετέχει ενεργά στην προσπάθεια βοηθώντας εθελοντικά στην συντήρηση, και τη διάσωσή τους με ολιγόωρη εύκολη εθελοντική δουλειά. Ο Σύλλογος προσφέρει τα εργαλεία (τσάπες, ψαλίδες, πριόνια, γάντια κλπ.) και δεν χρειάζεται καμία προηγούμενη εμπειρία, αλλά καλή φυσική κατάσταση, καλή διάθεση και πνεύμα συνεργασίας μεταξύ των εθελοντών. Επιπλέον αναγνωρίζοντας την σημαντική βοήθεια των εθελοντών μας, προσφέρει στους εθελοντές για κάθε τρεις εθελοντικές συμμετοχές, μία μονοήμερη εξόρμηση της επιλογής τους δωρεάν.
Εξοπλισμός: πρόχειρα ρούχα (μακρύ παντελόνι και πουκάμισο) οπωσδήποτε μποτάκια ορειβατικά, καπέλο, αντιηλιακό, κολατσιό και νερό.
Τα μονοπάτια που θα καθαριστούν με σειρά καθαρισμών είναι: α) Άγιος Κυπριανός – Άγιος Γεώργιος Κεραμιδίου β) Πηγή Καλογέρου – πηγή Γκούρας – Μαυρόρεμα γ) Μποντιά – Αγία Παρασκευή – πηγή Ρουμάνι και άλλα.
Απαραίτητη η δήλωση συμμετοχής στο τηλέφωνο του συλλόγου.
Συνάντηση στην πλατεία παλιού δημαρχείου «Νίκος Λιάκος» της Χασιάς στις 08:30
Υπεύθυνη: Χρυσούλα Γούτσου ή άλλα μέλη του Δ.Σ.

Κορινθία: Γεράνεια όρη κορυφή μεγάλη Ντουσκιά (1.068μ. )
2026-10-18 07:00 - 17:00
18/10
Κορινθία: Γεράνεια όρη κορυφή μεγάλη Ντουσκιά (1.068μ. )
Αναχώρηση 07:00 για το χωριό Πίσσια Κορινθίας. Η διαδρομή μας ξεκινά ανηφορικά από τα Πίσσια (511μ.) σε δασικό χωματόδρομο για το δεντρόσπιτο στου Κριεμπάρδη. Ανεβαίνουμε για την Παναγία Φανερωμένη και το καταφύγιο έκτακτης ανάγκης, μετά από λίγο μπαίνουμε σε πυκνό δάσος με μεγάλα πεύκα κατευθυνόμενοι προς την κορυφή μεγάλη Ντουσκιά (1.068μ.). Η θέα από την κορυφή είναι υπέροχη προς τη λίμνη Ηραίου Βουλιαγμένης, τον Κορινθιακό κόλπο και τον Αργοσαρωνικό. Πριν την κορυφή (περίπου 1χλμ.) το πεδίο είναι βράχινο και στη συνέχεια κατεβαίνουμε για λίγο από τη πίσω πλευρά της κορυφής προς Σχίνο για να θαυμάσουμε τη θέα και το χάσμα των βράχων. Κατά την κατάβασή μας επιστρέφουμε από άλλο μονοπάτι για να θαυμάσουμε και τον καταρράκτη των Πισσίων που πέφτει από ψηλά μέχρι να καταλήξουμε και πάλι στα Πίσσια (κυκλική)
Ω.Π.: 6 -7, Υ.Δ.: 650, Β.Δ.: 2 (14 Χλμ)
Συντονίστρια: Φωτεινή Χριστοπούλου

18ο ΑΡΜΑ ΠΑΡΝΗΘΑΣ (21χλμ. ημιμαραθώνιος και 11χλμ.)
2026-10-25 08:00 - 17:00
25/10
18ο ΑΡΜΑ ΠΑΡΝΗΘΑΣ (21χλμ. ημιμαραθώνιος και 11χλμ.)
Δύο διαδρομές στην καταπράσινη καρδιά της δυτικής Πάρνηθας!!!
Εκκίνηση και τερματισμός: Πηγές αρχαίας Φυλής (κοντά στο Αρχαίο Φρούριο Φυλής, 9ο χλμ. επαρχιακής οδού Χασιάς-Δερβενοχωρίων). Ο αγώνας γίνεται σε συνεργασία με τον Δήμο Φυλής. Περισσότερες πληροφορίες στην ιστοσελίδα: www.armaparnithas.gr

30-31/10 - 1/11 Πήλιο: Πεζοπορίες στο βουνό των Κενταύρων και canyoning
2026-10-30 08:00 - 2026-11-01 17:00
30-31/10 – 1/11
Πήλιο: Πεζοπορίες στο βουνό των Κενταύρων και canyoning
Το φθινόπωρο στο Πήλιο είναι απλά …μαγικό
(σύντομα η αναλυτική περιγραφή)

8/11 Πάρνηθα, Λάκα Ζηρέλι (κυκλική)
2026-11-08 08:00 - 17:00
8/11
Πάρνηθα, Λάκα Ζηρέλι (κυκλική)
(σύντομα η αναλυτική περιγραφή)

14-15/11/26 Πάρνωνας Μεγάλη Τούρλα (1.935μ.). Πεζοπορίες Τζίτζινα- Πολύδροσο και Κερδρόδασος Μαλεβής. Άη Γιάννης
2026-11-14 10:00 - 2026-11-15 19:00
14-15/11/26
Πάρνωνας
Μεγάλη Τούρλα (1.935μ.). Πεζοπορίες Τζίτζινα- Πολύδροσο και Κερδρόδασος Μαλεβής. Άη Γιάννης
Σάββατο: Αναχώρηση στις 10:00 π.μ. για Πολύδροσο (Τζίτζινα). Από αυτό το πανέμορφο ορεινό χωρίο αρχίζει η πεζοπορία προς την Μονή Αγίων Αναργύρων από την ράχη της Γόγκαινας , επίσκεψη στην Μονή (το Παρεκκλήσι των Αγ. Αποστόλων είναι αγιογραφημένο από τον Φ. Κόντογλου) και επιστροφή από μονοπάτι παράλληλα με το Τζιτζινιώτικο ρέμα. (Κυκλική διαδρομή). Ω.Π.:3-3.5 Υ.Δ.:395μ. Β.Δ.:1 (11 χλμ) Διανυκτέρευση στο καταφύγιο του Πάρνωνα.
Κυριακή: Δύσκολη πορεία: Η διαδρομή ξεκινά από το καταφύγιο, σε πυκνό δάσος μέχρι το οροπέδιο του Μαλεβού, στην συνέχεια ανάβαση σε αλπικό πεδίο στην κορυφή Μεγάλη Τούρλα (1.935μ.). Επιστροφή στο οροπέδιο, στο εκκλησάκι του Προφήτη Ηλία και στην συνέχεια κατάβαση στην Μονή Μαλεβής διασχίζοντας τμήμα του δάσους κέδρων. Ω.Π.:6-7 Υ.Δ.:635μ. Β.Δ.:2 (15 χλμ.)
Εύκολη πορεία: Η πορεία αρχίζει από τον Αγ. Νικόλαο ένα πλατανοσκέπαστο εκκλησάκι, λίγο μετά το χωριο Άγιος Πέτρος και ανηφορίζει πάνω από τη Μονή της Παναγίας της Μαλεβής ανάμεσα στα μοναδικά οξύκεδρα του Πάρνωνα και έλατα. Στη διαδρομή μας βρίσκεται το μνημείο των δολοφονηθέντων Αγιοπετριτών στον Β΄παγκόσμιο πόλεμο. Στη συνέχεια η διαδρομή μας συνεχίζει εν μέρει σε πεδίο με χαμηλή βλάστηση προς το Ξηροκάμπι κι από τα Μαρμαράλωνα καταλήγει στο χωριό Αγ. Ιωάννη Κυνουρίας όπου και φαγητό στα ταβερνάκια του χωριού Ω.Π.: 5.30-6, Υ.Δ.: +395, Β.Δ.:1 (13χλμ.)
Το Κεδρόδασος Μαλεβής φιλοξενεί το μοναδικό είδος οξύκεδρων (Juniperus drupacea) στην Ευρώπη. Είναι προστατευόμενο μνημείο της φύσης και μέρος του δικτύου Natura 2000.
Συντονιστές:

Εύβοια, Δίρφυς. Ράχη Συκά – Καταφύγιο Δίρφυς – Κορυφή Δίρφυς – Καταφύγιο Αγάλης . Φαράγγι Αγάλης (διάσχιση).
2026-11-22 07:00 - 17:00
22/11
Εύβοια, Δίρφυς. Ράχη Συκά – Καταφύγιο Δίρφυς – Κορυφή Δίρφυς – Καταφύγιο Αγάλης . Φαράγγι Αγάλης (διάσχιση).
Αναχώρηση 07:00 για Ράχη Συκά, πάνω από την Στενή Ευβοίας.
Δύσκολη διαδρομή: Η διάσχιση αποτελεί μια όμορφη και απαιτητική πορεία στο ψηλότερο βουνό της Εύβοιας. Ξεκινά από τη Ράχη Συκά και ακολουθεί σηματοδοτημένα μονοπάτια προς το καταφύγιο της Δίρφυς και την κορυφή (1.743 μ.), προσφέροντας πανοραμική θέα στο Αιγαίο και τον Ευβοϊκό. Η κατάβαση συνεχίζεται προς το καταφύγιο Αγάλης και ολοκληρώνεται μέσα από το εντυπωσιακό φαράγγι της Αγάλης.
Η διαδρομή απαιτεί πολύ καλή φυσική κατάσταση και ο βαθμός δυσκολίας μπορεί να αυξηθεί ανάλογα με την ύπαρξη χιονιού οπότε και απαιτείται κατάλληλος χειμερινός εξοπλισμός και γνώση της χρήσης του.
Ω.Π.: 7-7.30, Υ.Δ.: +860 -1600, Β.Δ.: 2+ (14,5χλμ.)
Εύκολη διαδρομή: Από τον Άγιο Αθανάσιο Εύβοιας και από το γήπεδο του χωριού του Αγίου Αθανασίου (260μ) θα αρχίσει η πορεία μας. Ακολουθούμε χωματόδρομο για λίγα μέτρα ο οποίος μπαίνει στο φαράγγι και τελειώνει σε ένα αντλιοστάσιο. Η διαδρομή συνεχίζει σε καλά διαμορφωμένο μονοπάτι πλάι στο ποταμάκι, με κάποια γεφυράκια που υπάρχουν για να περνάμε απέναντι. Στο μονοπάτι θα συναντήσουμε και γλιστερές ποταμίσιες πέτρες αλλά και νερά καθώς υπάρχουν πηγές στα πλαϊνά της διαδρομής οπότε καλό είναι να φοράμε ψηλά ορειβατικά μποτάκια με καλές αντιολισθητικές σόλες. Στη συνέχεια η διαδρομή θα γίνει ανηφορική και στο τέλος του θα συνεχίσουμε να ανεβαίνουμε σε μονοπάτι μέσα σε ελατόδασος μέχρι την πηγή Κράτεια (740μ). Από την πηγή θα συνεχίσουμε την ανάβασή μας για το κυνηγητικό καταφύγιο Αγάλης (940μ) από όπου θα μας παραλάβει το πούλμαν Ω.Π.:4-5, Υ.Δ.: +680μ. Β.Δ.: 1+
Συντονιστής δύσκολης πορείας: Γιώργος Καρβελάς
Συντονιστής εύκολης πορείας: Θα ανακοινωθεί

6/12 Μαίναλο: Βαλτετσίνικο – Μαγούλιανα – Παναγιά Σφυρίδα - Νυμφασία
2026-12-06 07:00 - 17:00
6/12
Μαίναλο: Βαλτετσίνικο – Μαγούλιανα – Παναγιά Σφυρίδα – Νυμφασία
(θα ανακοινωθεί σύντομα)
Συντονιστής: Σταύρος Ανάγνου

11-13/12 Αχαϊα: Χελμός, «Χτένια». Γαρδίκι (2.182μ.), Ψηλή Κορφή (2.355μ.) διάσχιση κορυφογραμμής
2026-12-11 17:00 - 2026-12-13 21:00
11-13/12
Αχαϊα: Χελμός, «Χτένια». Γαρδίκι (2.182μ.), Ψηλή Κορφή (2.355μ.) διάσχιση κορυφογραμμής
Η εξόρμηση συστήνεται για έμπειρους αποφοίτους σχολών
Τα «Χτένια Χελμού» βρίσκονται στη νότια κορυφογραμμή του Χελμού η οποία αποτελεί μια από τις πιο απαιτητικές διασχίσεις των βουνών μας. Η διαδρομή χαρακτηρίζεται από μεγάλο ανάπτυγμα, αρκετά αναρριχητικά περάσματα, στενές εκτεθειμένες κόψεις, εντυπωσιακή θέα. Μια πραγματική πρόκληση για τον απαιτητικό ορειβάτη. Η αναρριχητική δυσκολία είναι μέχρι III+ υπάρχουν υποχρεωτικά ραπέλ και μπόλικα σαθρά περάσματα.
Παρασκευή: Αναχώρηση στις 17:00 για το χωριό Πλανητέρο με προώθηση από χωματόδρομο από τα Ζαρέλια στο διάσελο Κυνηγού (1.550 μ.) όπου η διανυκτέρευση.
Σάββατο: Η διάσχιση ξεκινά με ανάβαση στην κορυφή Καράβι και συνεχίζει προς Νησί, Μαδερό, Γαρδίκι (2.182μ.) με αναρριχητικά περάσματα. Εκεί, ανάλογα την ταχύτητα της ομάδας, μπορεί να γίνει η διανυκτέρευση Ω.Π.: 8-10, Β.Δ.: 4
Κυριακή: Ολοκλήρωση της διάσχισης από την εντυπωσιακή κορυφογραμμή χαρακτηρισμένη και ως «Χτένια». Ανάβαση στη Ψηλή Κορυφή (2.355μ.) και κατάβαση στο Χιονοδρομικό κέντρο Καλαβρύτων (1.700μ.) Ω.Π.: 10-12, Β.Δ.4
Εξοπλισμός – Γνώσεις: οι συμμετέχοντες θα πρέπει να έχουν μια σχετική γνώση αναρρίχησης και να φέρουν μαζί τους ζώνη αναρρίχησης, καταβατήρα, έναν τουλάχιστον αναρριχητικό ιμάντα, 3 καραμπίνερ ασφαλείας, φακό κεφαλής, υλικά μπιβουάκ, σακίδιο 40 λίτρων, τρόφιμα και αρκετό νερό.
Συντονιστής: Δημήτρης Δασκαλάκης, εκπαιδευτής Ε.Ο.Ο.Α.
